
 Директорың ОІЖ орынбасары: Е.А.Ерболатов

№ 20 технологиялық карта

Күні: 13.02.17 ж
Білім  беру  саласы : Шығармашылық.                                                                                                                                                                       Бөлімі: Мүсіндеу

Тақырыбы: Торғай

Мақсаты: 

Білімділік: Балаларға ермексазды пайдаланып, құстардың бірнеше бөліктен мүсіндей білуге үйрету;

Дамытушылық: Олардың дене бөліктерін дұрыс орналастыру, дамыту, ой – өрісін, ойлау қабілетін, қол икемдерін дамыту;

Тәрбиелік: Балаларды шығармашылыққа, ұқыптылыққа, құстарды қорғауға, мейірімділікке тәрбиелеу.

Оқу іс – әрекетіне қолданылатын құралдар: құстардың суреті, ермексаз, тақтайшалар.
	Ұйымдастырылған оқу қызметі
	Педагогтің басқару қызметі
	Балалардың қызметі

	Мотивациялық- қозғаушылық
	Шаттық шеңбері:

Күн жарығын алақанға саламын

Жүрегіме басын ұстап қаламын

Ізгі әрі нәзік, жарық, мейірімді

Болып кетер сонда бәлкім жан жағым


	Балалар шаттық шеңберіне шығып, өлеңді тәрбиешімен қайталайды.

	Ұйымдастырушылық ізденістік 

Шығармашылық жұмыс
	Тәрбиешінің түсіндіруі:

· Балалар Қазақстандағы қандай құстарды білесіңдер ме?

· Ендеше балалар, біздер торғай деген құспен танысамыз және оны ермексаздан жасап үйренеміз.
Құстар туралы бейне ролик

Жер шарына кең тараған 27 түрі бар. Африка, Еуропа мен Азияда кең таралған, кейбір түрлері жерсіндіру мақсатымен Америка, Австралия мен Жаңа Зеландияға апарылған. Қоразы мен мекиенінің сыртқы түсі әртүрлі: қораздарының тамақ асты қара түсті болады. Көпшілігі – отырықшы, кейбіреулері – жыл құстары. Ұзындығы 12 – 15 см. Ағаш қуыстарын, індерді, үй-жайларды мекендейді немесе ағаштарға шар тәріздес ұялар салады. Қорегі – дәнмен; балапандарын бастапқы уақытта жәндіктермен, кейіннен өсімдік тұқымдарымен қоректендіреді. Шөл торғайлар сирек кездесетін құс ретінде «Қызыл кітапқа» енгізіліп, қорғауға алынған.

Торғайды  мсіндеу үшін денесін сопақша етіп есіп аламыз, мойнын сәл созып шығару. Басын домалақтап жасап алып, мойнына әкеліп біріктіріп жабыстырамыз, сайсақтармен тегістейді. Берік орналасуына мән беруіміз керек. Тұмсығын басынан  шымшып созып шығарады. Қанаттарын таяқшамен екі жақ бүйіріне сызып бедерлеп түсіру. 

Сергіту сәті:
 Бойымызды ұзартып

Биікке қол созайық

Бармақ басын қозғалтып

Беске жұмыс жасайық.

Балалар көрсетілген үлгімен торғайдың мүсінін жасайды.

              
	Қарға, торғай, шағала, аққу т.с.с.

Балалар мұқият тәрбиешіні берген мәліметтерін тыңдайды.

Балалар торғайдың мүсінін қалай жасайтынын мұқият тыңдап алады.

Сергіту сәтін тәрбиешімен бірге қимылмен жасайды.

Балаларға көрсетілген үлгімен торғайдың мүсінін жасайды.

	Рефлекциялық - түзетушілік
	Қорытынды жасайды.

1.Қазақстанда қандай құстар мекендейді екен?
2.Торғайды мүсіндеу үшін қандай заттар керек?

Мадақтау.
	Балалар сұрақтарға жауап береді.

Тапсырмаларын жақсы орындаған балаларға жұлдызшалар таратылады.


Күтілетін нәтижелер:

Орындайды: Ермексаздан торғайдың мүсінін жасауды
Түсінеді: Қазақстанда құстардың түрлері көп екенін, оларға қамқорлық жасауды
Қолданады: Торғайдың мүсінін жасауда ермексазды
